ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1211/2011 ΤΗΣ ΕΠΙΤΡΟΠΉΣ της 23ης Νοεμβρίου 2011 για την εφαρμογή ορισμένων μειώσεων αλιευτικής προσπάθειας το 2011 λόγω υπεραλιεύσεων από ορισμένα κράτη μέλη κατά το προηγούμενο έτος Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009 (1), περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006, και ιδίως το άρθρο 106 παράγραφος 1, Εκτιμώντας τα ακόλουθα: (1) Ο κανονισμός (ΕΚ) αριθ. 1415/2004 του Συμβουλίου, της 19ης Ιουλίου 2004, για καθορισμό της μέγιστης ετήσιας αλιευτικής προσπάθειας για ορισμένες ζώνες και τύπους αλιείας (2) ορίζει τη μέγιστη ετήσια αλιευτική προσπάθεια για ορισμένες ζώνες και τύπους αλιείας, ειδικότερα για την αλιεία χτενιών σε ορισμένες ζώνες της Ιρλανδίας. (2) Ο κανονισμός (ΕΚ) αριθ. 1342/2008 του Συμβουλίου, της 18ης Δεκεμβρίου 2008, για τη σύσταση μακροπρόθεσμου σχεδίου για τα αποθέματα γάδου και τις αλιευτικές δραστηριότητες που εκμεταλλεύονται τα αποθέματα αυτά και για την κατάργηση του κανονισμού (ΕΚ) αριθ. 423/2004 (3) καθορίζει περιορισμό της αλιευτικής προσπάθειας για τέσσερα αποθέματα γάδου σε ορισμένες γεωγραφικές περιοχές. (3) Ο κανονισμός (ΕΕ) αριθ. 53/2010 του Συμβουλίου, της 14ης Ιανουαρίου 2010, περί καθορισμού, για το 2010, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ύδατα της ΕΕ και, για τα σκάφη της ΕΕ, σε άλλα ύδατα όπου απαιτούνται περιορισμοί αλιευμάτων και περί τροποποιήσεως των κανονισμών (ΕΚ) αριθ. 1359/2008, (ΕΚ) αριθ. 754/2009, (ΕΚ) αριθ. 1226/2009 και (ΕΚ) αριθ. 1287/2009 (4) καθορίζει τη μέγιστη επιτρεπτή αλιευτική προσπάθεια για το έτος 2010. (4) Ο κανονισμός (ΕΕ) αριθ. 57/2011 του Συμβουλίου, της 18ης Ιανουαρίου 2011, περί καθορισμού, για το 2011, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ύδατα της ΕΕ και, για τα σκάφη της ΕΕ, σε ορισμένα μη ενωσιακά ύδατα (5) καθορίζει τη μέγιστη επιτρεπτή αλιευτική προσπάθεια για το έτος 2011. (5) Σύμφωνα με το άρθρο 106 παράγραφος 1 του κανονισμού (ΕΚ) αριθ. 1224/2009 του Συμβουλίου, όταν η Επιτροπή διαπιστώνει ότι ένα κράτος μέλος υπερέβη την αλιευτική προσπάθεια που του αναλογεί, επιβάλλει μειώσεις στις μελλοντικές αλιευτικές προσπάθειες αυτού του κράτους μέλους. (6) Το άρθρο 106 παράγραφος 2 του κανονισμού (ΕΚ) αριθ. 1224/2009 του Συμβουλίου καθορίζει τα κριτήρια και τους όρους εφαρμογής τέτοιων μειώσεων από την Επιτροπή. (7) Ορισμένα κράτη μέλη υπερέβησαν την αλιευτική προσπάθεια που τους είχε κατανεμηθεί για το έτος 2010. Είναι συνεπώς σκόπιμο να εφαρμοστούν μειώσεις της αλιευτικής προσπάθειας που τους έχει κατανεμηθεί για το έτος 2011. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η μέγιστη επιτρεπτή αλιευτική προσπάθεια που καθορίζεται στον κανονισμό (ΕΕ) αριθ. 57/2011 του Συμβουλίου και, για ορισμένες ζώνες και τύπους αλιείας στον κανονισμό (ΕΚ) αριθ. 1415/2004 του Συμβουλίου, μειώνεται για το 2011 όσον αφορά ορισμένα κράτη μέλη, όπως εμφαίνεται στο παράρτημα. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Νοεμβρίου 2011.

[Source: multi_eurlex | Tokens: 3308]